cyanic-selkie/wikianc huggingface dataset:
Luettelo digimoneista U–Z
Vademon
Vuoden 2020 Digimon Adventure -sarjassa useita Vademoneja nähtiin Millenniummonin uskollisimpina palvelijoina, jotka halusivat edesauttaa herransa paluuta. Vademonit oleskelivat Sinetöidyillä mailla Millenniummonin suurimman palasen, FAGA:n, luona, ja ohjeistivat telepaattisesti SkullKnightmonin pimeyden kristalleja sisältävälle rituaalialttarille ja toivoivat, että SkullKnightmon saisi rituaalialttarilla kerättyä mustista salamoista riittävästi dataa Millenniummonin uutta ruumista varten. Vademonit kertoivat SkullKnightmonille, että hänen tulee itsekin uhrautua rituaalin aikana. Vaikka SkullKnightmonin Ultimate-muodon, AxeKnightmonin, haarniska tuhoutui WarGreymonin toimesta ja hänen vankinaan ollut Tailmonin henki vapautui, Vademonit jäivät odottamaan uutta tilaisuutta elvyttää Millenniummonin ruumiin. Myöhemmin, kun Sakkakumon ilmoitti löytäneensä Valitut, Vademonit käskivät tämän hyökätä Valittujen kimppuun ja käyttää näiden dataa Millenniumonin elvyttämiseen. Suunnitelma epäonnistui, kun HolyAngemon vapautti itsensä ja muut vangit, jolloin Vademonit joutuivat jälleen kehittämään uutta suunnitelmaa ja kehottivat Sakkakumonia olemaan tästedes varovaisempi Valittujen suhteen. Myöhemmin Vademonit ottivat suoraan yhteyttä Valittuihin ja paljastivat luoneensa Sakkakumonin avulla Mugendramonin, jonka tehtävä olisi pudottaa Pilvimantereen pimeyden miasma alas taivaalta sekä kerätä loputkin kumppanidigimonien datasta Millenniummonille. Vaikka WarGreymon tuhosi Mugendramonin, Vademonit pakottivat Mugendramonin jäänteet hätäkäynnistymään uudelleen ja lähettämään ylilataustilassa Taichin ja WarGreymonin kohti Pilvimannerta, muiden Valittujen olettaessa näiden kuolleen aiheutuneessa räjähdyksessä. Ennen kuin Valitut ehtivät saada selville Taichin ja WarGreymonin elävän yhä, Mugendramonin data ja pimeyden miasma nostivat Vademonit, Sakkakumonin, FAGA:n ja Moon=Millenniummonin esiin Sinetöidyillä mailla sijaitsevasta järvestä. Sakkakumonista kehittynyt Kimeramon valmistautui yhdistymään FAGA:n ja Moon=Millenniummonin kanssa uudeksi Millenniummoniksi, jolloin Vademonit pidättelivät Valittuja taistelemalla henkilökohtaisesti Garudamonia ja AtlurKabuterimonia vastaan, Gryphonmonin taistellessa MetalGarurumonia vastaan. Gryphonmon tuhoutui, mutta Kimeramon, FAGA ja Moon=Millenniummon yhdistyivät, ja Vademonit antoivat itsensä vapaaehtoisesti tuhoutua Millenniummonin yhdistymisprosessista syntyneessä räjähdyksessä.
Vademonista on myös X-Antibodymuoto Vademon X, joka esiintyi Digimon Heroes! -pelissä.
Valdurmon
Valdurmon on Mega-tason lintudigimon. Valdurmon muistuttaa valtavaa kuusisiipistä lintua, jonka sulat ja höyhenet hehkuvat pyhää valoa. Valdurmonin sanotaan olleen olemassa Digimaailman synnystä saakka. Valdurmonin hyökkäyksiä ovat Purge Shine ja Aurora Undulation. Valdurmon on esiintynyt peleissä Digimon Masters, Digimon World DS, Digimon World Dawn and Dusk ja Digimon Story: Lost Evolution. Valdurmon voi kehittyä Sinduramonista. Valdurmonin nimi tulee myyttisestä Baldrsta.
Valdurmonia esittävä patsas ja yksi hänen sulistaan nähtiin vuoden 2020 Digimon Adventure -sarjassa Saateenkaarivuoren raunioilla. Valdurmonin henki kommunikoi sulan kautta Valittujen kanssa paljastaen olevansa yksi seitsemästä pyhästä digimonista, jotka kauan sitten johtivat valon digimoneja taisteluun Ghoulmonia, Millenniummonia ja muita pimeyden digimoneja vastaan. Myöhemmin Abbadomonin kukistumisen jälkeen Sateenkaarivuoren raunioilta kuuluu Valdurmonin ääni, joka kiittää lapsia siitä, että he olivat pelastaneen Digimaailman Suurelta katastrofilta.
Valkyrimon
Valkyrimon on Mega-tason digimon, joka syntyy kun Silphymon ja Garudamon DNA-Digivoituvat keskenään. Valkyrimon on soturidigimon, joka muistuttaa linnun ja ihmisen risteytystä. Valkyrimonilla on kaksi miekkaa vyötäisillään ja varsijousi selässään. Valkyrimonin kumppanina toimii Freyr niminen kultainen haukka, joka varoittaa häntä vaarasta. Hän voi liikkua silmänräpäyksessä paikasta toiseen ja voi halkaista vastustajansa salamannopeasti. Valkyrimonin hyökkäyksiä ovat Fenir Sword, Lightning Arrow, Laser Javelin ja Punishing Storm.
Vuoden 2020 Digimon Adventure -sarjassa Valkyrimon oli aikoinaan taistellut muinaisessa sodassa Ghoulmonia, Millenniummonia ja pimeyden digimoneja vastaan ja hävinnyt. Nyt hänen henkensä oli keltaisen linnun hahmossa ja kronikoi muiden sodassa taistelleiden digimonien reinkarnaatioiden elämää. Hän myös asetti Taichi Yagamin kokeeseen, joka auttaisi Taichia löytämään Rohkeuden Tunnuksen todellisen voiman. Taichin onnistuttua, Valkyrimon myös kertoi kuinka soturidigimonien ja Valittujen oma päättäväisyys ja rohkeus yhdistettynä pelastusta toivovien ihmisten js digimonien rukouksiin oli antanut Seraphimonille ja Ophanimonille kyvyn saada Agumon ja Gabumon yhdistymään Omnimoniksi taistelussa Argomonja sekä Nidhoggmonia vastaan. Omnimon olisi Valkyrimonin mukaan avain myös itse Negamonin pysäyttämiseen.
Valkyrimon on esiintynyt myös peleissä Digimon World 2003, Digimon World DS, Digimon World Dawn/Dusk ja Digimon-korttipelissä. Valkyrimonin nimi tulee norjalaisessa muinaisuskonnossa esiintyneestä Valkyriestä.
Vandemon
thumb|right|200px|Vandemon thumb|right|200px|VenomVandemon Vandemon on hahmo anime-sarjasta Digimon Adventure ja sarjan kolmas päävihollinen. Vandemonin japaninkielinen nimi tulee sanoista vampyyri ja demoni  ja englanninkielinen nimi jättiläissiippalepakosta (Myotis myotis). Vandemonin hahmo on saanut vaikutteita vampyyreistä, ja hahmo muistuttaakin lähinnä vampyyriä, jolla on selässään ulkoa musta ja sisältä punainen viitta ja saappaissaan pääkallokuviot. Vandemon oli siihenastisista Digimoneista älykkäin ja voimakkain ja kidutti Digimaailmaa, kunnes Valitut lapset tuhosivat hänet.
Vandemon on Ultimate-tason Digimon ja harvinaisen voimakas sellainen. Häntä kykeni haavoittamaan ainoastaan yllätyshyökkäyksillä tai pyhillä voimilla. Vandemonin hyökkäyksiä ovat Night Raid, Bloody Stream, Dead Scream, Blood Punch Nightmare Wave ja Cloud Minion.
Menneisyydessä Vandemon oli kohdannut Plotmonin ja tehnyt hänestä palvelijansa kidutuksen avulla kehittäen hänet Tailmoniksi. Vandemon asui linnassa, joka sisälsi portin digimaailmasta ihmisten maailmaan. Vandemon määräsi apulaisensa PicoDevimonin pitämään lapset erillään ja rankaisi tätä toistuvasti tämän epäonnistumisista. Vandemonin ilmestyttyä lapsille ensimmäisen kerran hän kukisti helposti lasten digimonit ja joutui perääntymään vasta Garudamonin pelastettua lapset.
Eräässä vaiheessa Vandemon hyökkäsi joukkoineen Japaniin tuhotakseen kahdeksannen valitun lapsen, joka ennustuksen mukaan tulisi kukistamaan hänet ja aiheutti sekasortoa, kun monet voimakkaat, hänen alaisuudessaan olleet Digimonit riehuivat Japanissa, ja Bakemonit ja Phantomon aiheuttivat lisää kaaosta. Vandemon loi sumuverhon Odaiban ylle blokatakseen auringonvalon, joka heikensi hänen voimiaan. Saatuaan tietää Tailmonin olevan kahdeksannen valitun lapsen, Hikarin digimonkumppani Vandemon sieppasi Tailmonin ja kaikki kaupungin lapset aikeenaan tuhota heidät kaikki. Lopulta Tailmon tuhosi Vandemonin kehittyessään Angewomoniksi sen jälkeen, kun Vandemon oli tuhonnut Tailmonin hyvän ystävän, Wizardmonin, joka oli henkensä hinnalla suojannut Hikaria ja Tailmonia Vandemonin hyökkäykseltä.
Vandemon palasi vielä sarjan Digimon Zero Two lopussa vieläkin julmempana ja voimakkaampana sekä myös älykkäänä (toisin kuin pikemminkin petomainen VenomVamdemon oli ollut) BelialVamdemonina. BlackWarGreymon ja myöhemmin Tailmon huomaavat, että Vandemon oli kaiken juonien varjoissa. Hänen pimeä henkensä oli selvinnyt elämällä Yukio Oikawan sisällä ja oli toiminut koko sarjan ajan kaiken pahan taustavaikuttajana. Kerättyään itseensä Pimeyden kukkien energiat ja kehityttyään BelialVamdemoniksi hän tappoi kylmäverisesti apulaisensa Archnemonin ja Mummymonin ja otti lasten mielet hallintaansa Mental Illusion-hyökkäyksellään halliten heidän pelkoja ja unelmia. Daisuke onnistui kuitenkin vapautumaan BelialVamdemonin hallinnasta, koska hänen unelmansa oli tuhota hänet. Lapset onnistuivat heti taistelun alussa miltei tuhoamaan BelialVamdemonin, mutta tämä sai uutta energiaa, kun he siirtyivät taistelun aikana Digimaailmaan. BelialVamdemon saatiin tuhottua lopullisesti kaikkien maailman valittujen lasten avulla, koska BelialVamdemon ei kestänyt sitä hyvyyttä eikä toivoa ja valoa, joka vallitsi lasten sydämissä. Viimeisen armoniskun antoi Imperialdramon, joka tuhosi BelialVamdemonin ruumiin tuhouduttua jäljelle jääneen pimeän hengen Giga Death -hyökkäyksellä, jolloin Vandemon viimeinkin tuhoutui lopullisesti.
Digimon Frontierissa Vandemonin kuva nähtiin ravintolassa Autumn Leaf Fairilla. Digimon Fusionin kolmannella kaudella Quartzmon lähetti useita Vandemoneja lasten kimppuun. Osa Vandemoneista kehittyivät VenomVamdemoneiksi ja BelialVamdemoneiksi ja olivat voitolla lapsia vastaan kunnes aiemmista sarjoista tutut Taichi, Marcus, Daisuke, Takato ja Takuya saapuivat auttamaan heitä. Yhdistämällä voimansa lapset onnistuivat tuhoamaan VenomVamdemonit ja BelialVamdemonit. Vandemon esiintyi myös Digimon Adventure V-Tamer 01 -mangassa, jossa Zeromaru onnistui kukistamaan hänet.
Digimon Ghost Gamessä Vandemon oli naamioitunut Scarlatto Vento -nimisen yrityksen toimitusjohtajaksi salanimellä Aviel Kyogoku ja käytti luomuksiaan (kosmetiikkaa, koruja ja jälkiruokia) houkutellakseen digitaalisia vaikuttajia ja nuoria naisia luokseen ja muutti heidät pureman avulla vampyyreiksi ja zombeiksi juomalla heidän vertaan Sangloupmonin, Matadormonin ja Dracmonin toimiessa hänen apulaisinaan. Rulin kohdattua Dracmonin hän sai totuuden selville ja taistelussa Vandemon melkein aiheutti BetelGammamonin muuttumisen GulusGammamoniksi Night Raid -hyökkäyksellään tämän oltua pettynyt Hirolle aiheutuneista kärsimyksistä. Vandemonin aiheuttamasta sietämättömästä tuskasta huolimatta Hiro ottaa tilanteen hallintaansa ja saa BetelGammamonin superkehittymään Ultimate-muotoonsa, Canoweissmoniksi, kukistaen lopulta Vandemonin ja kääntäen tämän omat hyökkäyksensä uhrejaan vastaan.
VenomVamdemonista on olemassa harvinaisempi VenomVamdemon Undead-muoto, joka muistuttaa VenomVamdemonia, jolla on musta aura ympärillään. VenomVamdemon Undead on esiintynyt ''Digimon Adventure tri. "–The August 1st Adventure–"'' -näytelmässä. Digimon Adventure V-Tamer 01 -mangassa VenomVamdemon hyökkäsi Neo Saiban kanssa HolyAngemonin linnaan, mutta Taichi ja Zeromaru kukistivat hänet.
Digimon Chronicle X -mangassa Vandemon oli saanut itselleen X-Antibodyn muuttuen Vandemon X-muotoon. Vandemon X onnistui pakenemaan Dark Areasta ja aiheutti ongelmia Digimaailmassa, kunnes Angewomon X ja Wizardmon X onnistuivat kukistamaan hänet. Sarjassa Digimon Universe: Appli Monsters Agumon kysyi Haru Shinkailta hävisikö hän todella Vandemonille 467 kertaa pelissään.
Hyökkäykset
Vandemonina:
VenomVandemonina:
BelialVandemonina:
Veedramon
Veedramon on Champion-tason myyttinen lohikäärmedigimon. Veedramon muistuttaa pientä sinistä lohikäärmettä, jolla on V-kirjain rinnassaan. Veedramonin hyökkäyksiä ovat V-Nova Blast, V-Breath Arrow MAX, Hammer Punch, Magnum Punch ja Cutter Shoot. Veedramon nimeltä Zeromaru esiintyi Digimon Adventure V-Tamer 01 -mangassa. Veedramon on myös esiintynyt peleissä Digimon Tamers: Brave Tamer, Digimon World 2, Digimon World 2003, Digimon World: Next Order, Digimon World Dawn and Dusk, Digimon Story: Lost Evolution, Digimon Story: Cyber Sleuth, Digimon Story: Cyber Sleuth - Hacker's Memory, Digimon World Championship ja Digimon Masters. Veedramon voi kehittyä AeroVeedramoniksi. Veedramonin vaihtoehtoinen muoto on GoldVeedramon.
Vegiemon
Vegiemon on Champion-tason kasvidigimon ja väriltään keltainen. Vegiemonilla on pitkät köynnösmäiset kädet, punaiset silmät ja kuusi punaisensinistä sulkaa päässään. Vegiemon pystyy myös avaamaan kitansa suureksi tarvittaessa. Vegiemonin hyökkäyksiä ovat Compost Bomber, Stink Jet, Sharp Leaf, Sweet Breath, Branch Drain ja Party Time. Digimon Adventuressa Vegiemon työskenteli tarjoilijana Digitamamonin ravintolassa. Vegiemon suuttui kun Jou ei pystynyt maksamaan laskuaan dollareilla ja ilmoitti tästä Digitamamonille joka määräsi Joun työhön maksaakseen laskunsa. Myöhemmin kun Taichi ja Takeru saapuivat auttamaan häntä, Vegiemon piti Jouta aisoissa ja uhkaili Takerua kunnes Garurumon kehittyi WereGarurumoniksi ja kukisti Digitamamonin taistelussa jolloin Vegiemon pakeni. Myöhemmin Vegiemon nähtiin Vamdemonin armeijassa. Digimon Zero Two -sarjassa lauma Vegiemoneja ja RedVegiemon olivat digimonkeisarin pimeän renkaan vaikutuksen alaisina. He pitivät panttivankeina Gazimonien kylän asukkaita ja hakkasivat Gomamonin. Lasten tuhottua Pimeän Tornin he vapauttivat Vegiemonit. Vegiemoneja nähtiin myöhemmin ranskalaisen valittujen lasten digimonkumppaneina ja lopputaistelussa BelialVamdemonia vastaan. Digimon Tamersissa Gorillamon tuhosi Vegiemonin ja Numemonin Henryn pelissä. Vegiemon oli myös yksi IceDevimonin uhreista. Digimon Frontierissa Vegiemoneja nähtiin KaratsukiNumemonien vuoren lähellä olevassa kylässä, Autumn Leaf Fairilla, Trailmonien kilpailussa ja Ranamonin ihailijakerhon jäseninä. Vegiemon joutui myös IceDevimonin uhriksi menneisyydessä. Lyhytelokuvassa Digimon Savers 3D: The Digital World in Imminent Danger! Agumon astui vahingossa Vegiemonin käden päälle yrittäessään saada Calumonin irrottamaan otteensa ja huudettuaan ryhmälle Toucanmoneja, jolloin Vegiemon heitti Agumonia omalla ulosteellaan. Elokuvassa Digimon Adventure: Last Evolution Kizuna Floramon kehittyi Vegiemoniksi ja taisteli yhdessä Leomonin ja Tyrannomonin kanssa kolmea Ultimate-tason Eosmonia vastaan. Vuoden 2020 Digimon Adventure -sarjassa Vegiemon ratsasti yhdellä Allomoneista, jotka jahtasivat Woodmoneja ja Budmoneja. Lopulta WarGreymon tuhosi sekä Vegiemonin että Allomonit. Vegiemonin vaihtoehtoisia muotoja ovat RedVegiemon ja Weedmon. Pelissä Digimon World Dawn and Dusk Vegiemon voi kehittyä Floramonista.
Velgemon
Velgemon on Hybrid-tason lintudigimon. Velgemon voi syntyä kenestä tahansa pahan Pimeyden petohengen avulla. Velgemon muistuttaa valtavaa punaista lintua, jonka ulkomuoto on peräisin myyttisestä Hræsvelgrista. Velgemonin hyökkäyksiä ovat Dark Obliteration ja Master of Darkness. Digimon Frontierissa Duskmon muuttui Velgemoniksi pahan Pimeyden petohengen avulla. Velgemon pystyi kukistamaan BeoWolfmonin taistelussa, mutta Aldamonin avulla BeoWolfmon onnistui lopulta kukistamaan Velgemonin ja palauttamaan hänet takaisin Koichiksi. Vuoden 2020 Digimon Adventure -sarjassa Velgemon ilmestyi yhdessä Megadramonin kanssa tuhoten Bulbmonin ja siepaten Takerun. Velgemon on voitolla lapsia vastaan, kunnes Angemon ilmestyi paikalle ja antoi voimansa MetalGreymonille ja WereGarurumonille, jotka onnistuivat tuhoamaan Velgemonin.
Vemmon
Vemmon on Rookie-tason aliendigimon. Vemmon muistuttaa pientä violettia alienia. Vemmon on esiintynyt Digimon World 2003 -pelissä. Neljä Vemmonia voivat yhdistyä keskenään Snatchmoniksi ja Vemmon voi Juggernautin avulla muuttua Destromoniksi.
Venusmon
Venusmon on Mega-tason jumaldigimon ja yksi Olympos XII:n jäsenistä. Venusmon muistuttaa naishahmoa, jolla on valkoinen vaatetus, pitkä kellertävä tukka, punainen koru kaulassaan ja valkoiset saappaat, joissa on siivet. Venusmon kantaa myös valkoista kyyhkystä kädessään. Venusmonin hyökkäyksiä ovat Healing Therapy, LOVE YOU ja Peace Fantasia. Venusmon on esiintynyt Digimon Heroes! ja Digimon Soul Chaser -peleissä. Venusmonin nimi tulee roomalaisessa mytologiassa esiintyvässä Venus-jumalasta.
Vermilimon
Vermilimon on Ultimate-tason dinosaurusdigimon. Vermilimon muistuttaa punaista Monochromonia. Vermilimonin hyökkäyksiä ovat Volcanic Strike ja Verm Blaze. Vermilimon on esiintynyt videopeleissä Digimon World, Digimon World 2 ja Digimon World Dawn and Dusk.
VictoryGreymon
VictoryGreymon on Mega-tason ihmislohikäärmedigimon. VictoryGreymon muistuttaa WarGreymonia, joka kantaa isoa Dramon Breaker-nimistä miekkaa kädessään. VictoryGreymonin hyökkäyksiä ovat Dramon Breaker, Gaia Trident, Victory Charge ja Victory Shield. VictoryGreymon on esiintynyt Digimon Next -mangassa ja Digimon World Championship, Digimon Battle ja Digimon Masters -peleissä.
Vikemon
Vikemon on Armadimonin Mega-muoto sekä yksi Gomamonin Mega-muodoista, joka esiintyy Digimon World DS, Digimon World 2003 ja Digimon-korttipelissä. Vikemon on petomiesdigimon, joka kantaa kädessään Mjolnir-nimistä vasarakirvestä, jolla on voima taivuttaa avaruutta. Vikemonin hyökkäyksiä ovat Arctic Blizzard, Viking Axe, Viking Flare ja Berserk Howl. Vikemon on merirosvo Nettimeressä ja komentaa omia joukkojaan. Vikemonin nimi tulee sanasta viking mikä tarkoittaa viikinkiä. Vikemon voi myös kehittyä Zudomonista. Digimon Adventure tri. -elokuvasarjan toisessa osassa Determination, Jou Kidon digimonkumppani Gomamon sai kyvyn digivoitua Vikemoniksi Imperialdramonia vastaan käydyn taistelun aikana. Digimon Adventure V-Tamer 01 -mangassa Vikemon nähtiin Daemonin kätyrinä. Taistellessaan lapsia vastaan Taichin ja Ryon välinen riitely heikensi Vikemonin voimia, minkä seurauksena he onnistuivat kukistamaan Vikemonin.
Vuoden 2020 Digimon Adventure -sarjassa Vikemon oli alun perin yksi kuudesta soturidigimonista, jotka auttoivat pyhiä digimoneja taistelussa Ghoulmonia, Millenniummonia ja muita pimeyden digimoneja vastaan, ja joka kuoltuaan syntyi uudelleen Gomamonina, josta tuli Joun kumppani. Taistelussa Olegmonia vastaan, Jou sai Zudomonin kehittymään Vikemoniksi.
Gomamonin muodot:
Armadimonin muodot:
Vilemon
Vilemon (, suom. Menacemon) on Champion-tason digimon, joka muistuttaa vampyyrilepakkoa, jolla on punertava töyhtö päässään ja keltaiset kädet. Vilemonin hyökkäyksiä ovat Nightmare Shocker, Demon Darts, Scratch Beat, Death Claw ja Scratch. Digimon Adventuressa Piamon kutsui valtavan Vilemon-armeijansa lasten kimppuun kun HolyAngemon oli pelastanut lapset ja digimonit. Mimi kuitenkin saapui Unimonin, Ogremonin, Frigimonin, Meramonin, Elecmonin, Gekomonien ja Otamamonien kanssa jotka onnistuivat kukistamaan osan Vilemoneista. Taistelu päättyi kun HolyAngemon käytti Heaven's Gate hyökkäystään joka imi sisäänsä kaikki Vilemonit ja Piamonin WarGreymonin ja MetalGarurumonin avustuksella. Digimon Zero Two -sarjassa kaksi Vilemonia nähtiin ranskalaisten valittujen lasten digimonkumppaneina ja lopputaistelussa BelialVamdemonia vastaan.
Digimon Tamersissa Vilemon ilmestyi ihmisten maailmaan ja aiheutti hämminkiä. Vilemon loukkaantui Guilmonin kutsuttua häntä pieneksi ja iski häntä Demon Darts hyökkäyksellään. Terriermon ja Henry saapuivat paikalle Takaton kanssa ja auttoivat Guilmonia kunnes Rika ja Renamon saapuivat paikalle ja käskivät Takaton ja Guilmonin vetäytyä. Vilemon yliarvioi itsensä sanomalla, ettei yleensä taistele tyttöjä vastaan mutta jos hän kerran vaatii. Renamon kuitenkin tuhosi helposti Vilemonin Diamond Storm hyökkäyksellään ja latasi tämän datan itseensä. Takaton paheksuttua asiaa Rika sanoi että digimonit ovat vain dataa. Digimon Frontierissa Vilemon nähtiin Cherubimonin hyökkäysjoukoissa, jotka hyökkäsivät Seraphimonin linnaan.
Viximon
Viximon on In-Training-tason digimon, joka on kehittynyt Relemonista. Viximon muistuttaa pientä keltaista kettumaista olentoa. Viximonin hyökkäys on Killing Stone. Digimon Tamersissa Renamon dedigivoitui Viximoniksi ennen paluutaan Digimaailmaan. Digimon Fusionissa Viximon oli yksi niistä digimoneista, jotka yhdistyivät Shoutmonin kanssa Shoutmon X7 Superior Modeen lopputaistelussa MegaDarknessBagramonia vastaan.
Volcamon
Volcamon on Ultimate-tason androididigimon. Volcamon muistuttaa lihaksikasta ihmistä, jolla on pieni tulivuori selässään. Volcamonin hyökkäyksiä ovat Magma Bass ja Tacle Time. Volcamon esiintyi Digimon Frontierissa Sakkakumonin Earth-arealla. Volcamon hyökkäsi Junpein kimppuun ja kyseenalaisti hänen ystävyytensä muita lapsia kohtaan. Junpei muuttui Beetlemoniksi ja onnistui kukistamaan Volcamonin, mutta hänen mieleensä jäi Volcamonin sanat ystävyydestä. Vuoden 2020 Digimon Adventure -sarjassa Volcamon kilpaili Etemonin kanssa ”digimonien kuninkaan” tittelistä. He kilpailivat sekä selviytymistaidoillaan että laulutaidoillaan. Myöhemmin he päättivät kilpailla myös siitä kumpi tuhoaisi Valitut. He kuitenkin hävisivät Mimille ja Ponchomonille, joka kyvyillään torjui näiden laulujen aiheuttamat ääniaallot. Volcamon yritti sen jälkeen pyytää Mimiä lauluparikseen, mutta sai kieltävän vastauksen. Hän yritti kuitenkin jonkin aikaa epätoivoisesti seurata Valittuja, toivoen, että Mimi muuttaisi mielensä. Myöhemmin kun Omnimon Alter-S tuhosi Abbadomonin, Volcamon ja Etemon kisasivat Tankmonin kyydillä Machmonia ja Rebellimonia vastaan kahden Kiwimonin ja Gazimonin seuratessa heitä.
Volcanicdramon
Volcanicdramon on Mega-tason maalohikäärmedigimon. Volcanicdramon muistuttaa palavaa mustaa lohikäärmettä, jolla on hännässään musta ristiä muistuttava kirves. Volcanicdramonin hyökkäyksiä ovat Volcanic Flare ja Glide Blaze. Volcanicdramon on esiintynyt Digimon Links -pelissä. Volcanicdramon voi kehittyä Lavogaritamonista.
Volcdramon
Volcdramon on Ultimate-tason lohikäärmedigimon. Volcdramon muistuttaa liekehtivää lohikäärmettä, jolla on kolme tulivuorta selässään. Volcdramon omaa myös X-Antibodyn. Volcdramonin hyökkäyksiä ovat Volcanic Fount ja Circle of Death. Volcdramon esiintyi Digimon Fusionin kolmannella kaudella DigiQuartzissa. Christopher Aonuma onnistui lopulta kukistamaan Volcdramonin ja nappaamaan sen. Vuoden 2020 Digimon Adventure -sarjassa Volcdramon hyökkäsi metsässä Taichin, Hikarin ja Agumonin kimppuun saatuaan iskun mustasta salamasta. Volcdramonin osoittautuessa MetalGreymonille voimakkaaksi vastustajaksi, keltaisena hohtava WarGreymonin aura ympäröi jälleen MetalGreymonin, antaen tälle mahdollisuuden tuhota Volcdramonin.
Vorvomon
Vorvomon on Rookie-tason kivilohikäärmedigimon. Vorvomon muistuttaa pientä mustasta kivestä koostuvaa lohikäärmettä, jolla on punaiset kynnet. Vorvomonin hyökkäys on Petit Flame. Vorvomon on esiintynyt Digimon Links -pelissä. Vorvomon voi kehittyä Lavorvomoniksi.
Vulcanusmon
Vulcanusmon on Mega-tason jumaldigimon ja yksi Olympos XII:n jäsenistä. Vulcanusmon muistuttaa kahdeksankätistä olentoa, jolla on punainen panssarointi ja kupu päänsä ympärillä. Vulcanusmon kantaa käsissään useita aseita kuten Berenjenaa, Oro Salmónia ja Zanahoriaa. Vulcanusmonin hyökkäyksiä ovat Pinpoint Weapons Works, Appropriate Works ja Bomber Art. Vulcanusmon on esiintynyt Digimon Collectors, Digimon Crusader, Digimon Story: Cyber Sleuth, Digimon Story: Cyber Sleuth Hacker's Memory, Digimon World -next 0rder-, Digimon World Re:Digitize ja Digimon Fortune -peleissä. Vulcanusmonin nimi tulee roomalaisesta tulen jumalasta Vulcanista.
Vulturemon
Vulturemon on Ultimate-tason ihmislintudigimon. Vulturemon muistuttaa ihmisen ja korppikotkan risteytystä, jolla on punaiset siivet ja olkapäissään vihreät piikit ja kädessään CND - 96 kivääri. Vulturemonin hyökkäyksiä ovat Reaper Strike, Desert Deathscythe ja Wither Wing. Vulturemon on esiintynyt Vital Bracelet Digital Monster: Titan of Dust -pelissä. Vulturemonin nimi tulee sanasta vulture, mikä tarkoittaa korppikotkaa.
Wanyamon
Wanyamon on In-training tason digimon, joka muistuttaa sinistä kissanpäätä, jolla on pitkä häntä ja M-kirjain otsassaan. Wanyamonin hyökkäys on Smile Fang. Vuoden 2020 Digimon Adventure: -sarjassa Wanyamoneja nähtiin Nohemonin takaumassa juomassa vettä altaasta ja paenneen Gaossmonin ja Minidekachimonin joukkoja. Myöhemmin, Abbadomonin tuhouduttua, Wanyamonien nähtiin elävän sovussa Gaossmonin ja Minidekachimonin joukkojen kanssa ja nauttivan juoma-altaan suihkuttamasta vedestä. Wanyamon on esiintynyt myös mangasarjoissa Digimon Next ja Digimon World Re:Digitize, sekä videopeleissä Digimon World Dawn and Dusk ja Digimon Story: Lost Evolution. Wanyamon voi kehittyä Gaomoniksi.
WarGreymon
WarGreymon on Mega-tason Digimon-hahmo. Digimon Adventure-sarjassa Agumon pystyy "muotoharppaamaan" WarGreymoniksi asti. WarGreymon on humanoitu versio Greymonista. WarGreymon on lähes kokonaan panssaroitu ja sillä on selässään metalliset siivet, joita se käyttää myös suojakilpenään, ja niissä on Taichi Yagamin Rohkeuden tunnus. WarGreymonin tärkeimmät aseet ovat kädet, joista se luo esimerkiksi Terra Force -nimisen hyökkäyksen. WarGreymon nähtiin ensimmäisen kerran taistelussa VenomVamdemonia vastaan. Myöhemmin WarGreymon onnistui kukistamaan taistelussa MetalSeadramonin ja Mugendramonin ja yhdessä MetalGarurumonin kanssa he kukistivat Piamonin ja Apocalymonin. Digimon Zero Two kaudella esiintynyt BlackWarGreymon on täysin WarGreymonia muistuttava antisankari (BlackWarGreymon on musta versio WarGreymonista ja sillä on eri hyökkäykset kuin WarGreymonilla). Digimon Fusionissa WarGreymon esiintyi DigiMemories-muistikorttina. WarGreymon ilmestyi Mikeylle tämän jouduttua digitaaliseen avaruuteen ja neuvoi kuinka hän pääsee takaisin ihmisten maailmaan. WarGreymon myöhemmin oli yksi digimoneista, jotka yhdistyivät Shoutmonin kanssa Shoutmon X7 Superior Modeen lopputaistelussa MegaDarknessBagramonia vastaan. Digimon Fusionin kolmannella kaudella Mystinen kellokauppias kutsui WarGreymonin avuksi taistelussa Quartzmonin luomia Vamdemoneja, VenomVamdemoneja ja BelialVamdemoneja vastaan. Digimon Adventure tri. -elokuvasarjan neljännessä osassa, Loss, Agumon oli menettänyt muistonsa Digimaailman "uudelleenkäynnistyksen" seurauksena, mutta oppi digivoitumaan Taichin avulla uudelleen WarGreymoniksi, auttaakseen MetalGarurumonia tuhoamaan uudelleensyntyneen MetalSeadramonin. Sarjassa Digimon Universe: Appli Monsters Agumon teki vierailevan esiintymisen, kehittyen WarGreymoniksi ja auttaen Globemonia kukistamaan Uratekumonin.
WarGreymonin X-Antibody -muoto esiintyi elokuvassa Digital Monster: X-Evolution. WarGreymon X johti digimoneja, jotka taistelivat Royal Knightseja vastaan ja yritti vakuuttaa muita digimoneja siitä, että Royal Knightsit ovat heille vihollisia. WarGreymon X taisteli Omnimonia vastaan, jonka tehtävänä oli tuhota X-digimoneja, mutta WarGreymon X joutui pakenemaan jäätyään tappiolle. WarGreymon X myöhemmin pyysi Dorumonia huolehtimaan Tokomonista. Myöhemmin keskustellessaan MetalGarurumonin kanssa jatkotoimenpiteistä WarGreymon X joutui jälleen taistelemaan Omnimonia vastaan todistaen MetalGarurumonin kuoleman. Myöhemmin WarGreymon X taisteli valtavaa DexDoruGreymon laumaa vastaan yhdessä uudelleensyntyneen MetalGarurumonin kanssa. WarGreymon X esiintyi myös Digimon Chronicle -mangassa.
Vuoden 2020 Digimon Adventure -sarjassa WarGreymon oli alun perin yksi kuudesta soturidigimonista, jotka auttoivat pyhiä digimoneja taistelussa Ghoulmonia, Millenniummonia ja muita pimeyden digimoneja vastaan, ja joka kuoltuaan syntyi uudelleen Agumonina, josta tuli Taichin kumppani. Taistelussa DanDevimonia vastaan MetalGreymonia ympäröivä Mugendramonin punainen aura muuntautui Angemonin kuvajaisen avulla WarGreymonin keltaiseksi auraksi ja tuhosi DanDevimonin. WarGreymonin aura ilmestyi hetkellisesti myös tuhotakseen Volcdramonin. Vasta taistelussa Eaglemonia vastaan MetalGreymon onnistui viimein saavuttamaan täydellisen kehittymisen WarGreymoniksi. Myöhemmin taistelussa ZeedMillenniummonia vastaan WarGreymonin normaalia isompi ja tehokkaampi Gaia Force hyökkäys onnistui Holydramonin, Goldramonin ja muiden digimonien sisäisen toivon ja valon tehostamina tuhoamaan ZeedMillenniummonin. Alkuperäisestä Adventure-jatkumosta poiketen, tämän jatkumon versio WarGreymonista oli kooltaan suurempi kuin MetalGreymon.
WarGrowlmon
WarGrowlmon on Growlmonin Ultimate-muoto. WarGrowlmon muistuttaa kyborgimaista Growlmonia, jolla on punainen digikromattu metallihaarniska ja konemaiset siivet. WarGrowlmonista on olemassa myös keltainen versio ja X-Antibody -versio. WarGrowlmonin hyökkäyksiä ovat Atomic Blaster, Radiation Blade, Megalo Spark ja Hammer Edge. WarGrowlmon pystyy myös tekemään Trinity Burst yhteishyökkäyksen Rapidmonin ja Taomonin kanssa. Digimon Tamersissa Growslmon kehittyi WarGrowlmoniksi ja tuhosi Mihiramonin. WarGrowlmon tuhosi myös Indramonin ja Vikaralamonin. WarGrowlmon voi kehittyä Gallantmoniksi tai Megidramoniksi.
WaruMonzaemon
WaruMonzaemon (suomenkielisessä versiossa WickedMonzaemon) on Monzaemonin paha Ultimate-muoto, joka syntyy Monzaemonista tietokoneviruksen avulla. WaruMonzaemon on väriltään musta ja sillä on punainen viitta. WaruMonzaemonin hyökkäyksiä ovat Heart Brake Attack, Bear Claw ja Nasty Step ja GigaWaruMonzaemon-muodossa Heartburn Blast ja Giga Heartbreak Attack. WaruMonzaemon esiintyi Digimon Adventuren jaksossa 49, jossa hän orjuutti valtavaa Numemon laumaa, jotka tuottivat sähkön Mugendramonin hallitsemalle kaupungille. Hikari, Sora ja Takeru onnistuivat vapauttamaan Numemonit ja kukistamaan WaruMonzaemonin. Kun WaruMonzaemon kertoi tästä Mugendramonille ja pyysi tältä apua, Mugendramon tuhosi WaruMonzaemonin Mugen Cannon hyökkäyksellään. (englanninkielisessä versiossa Mugendramon ampui ainoastaan WaruMonzaemonin käden irti).
Digimon Zero Two -sarjassa WaruMonzaemon ilmestyi ihmisten maailmaan joulupäivänä Japaniin. Imperialdramon onnistui kukistamaan hänet ja lähetti takaisin digimaailmaan. Digimon Tamersissa WaruMonzaemon oli yksi niistä digimoneista, jotka halusivat Rikan kouluttajakseen. WaruMonzaemonin kuva oli myös Henryn tietokoneessa.
Digimon Frontierissa BlackToyAgumon muutti Monzaemonin WaruMonzaemoniksi tietokoneviruksella. WaruMonzaemon kidnappasi Tommyn ja vei tämän pois. Lasten tuhottua BlackToyAgumonin, he löytävät Tommyn pelaamasta Monzaemonin kanssa. Monzaemon kertoi heille Tommyn halun leikkiä hänen kanssaan tuhonneen viruksen ja muuttaneen hänet normaaliksi.
Digimon Fusionissa WaruMonzaemon nähtiin Matadormonin kokkina. Angie haastaa WaruMonzaemonin kilpailuun kumpi on parempi kokki. Angie voittaa kilpailun, mistä WaruMonzaemon suuttuu. WaruMonzaemon yhdistyy Monzaemonien kanssa GigaWaruMonzaemoniksi kasvaen jättimäiseksi. Shoutmon X4 onnistuu kukistamaan GigaWaruMonzaemonin yhdistymällä Spadamonin kanssa Shoutmon X4S -muotoon. WaruMonzaemon oli yksi niistä digimoneista, jotka lopputaistelussa yhdistyivät Shoutmonin kanssa Shoutmon X7F Superior Modeen tuhoten MegaDarknessBagramonin.
Vuoden 2020 Digimon Adventure -sarjassa WaruMonzaemon nähtiin maskottina Opossumonin omistamassa Mon-Mon Park -nimisessä huvipuistossa. WaruMonzaemon oli naamiotunut Monzaemonia esittäväksi patsaaksi ja Opossumon pyrki houkuttelemaan digimoneja uhrattavaksi sille. Opossumon onnistui vangitsemaan lauman Xiaomoneja, Puroromoneja ja Frimoneja WaruMonzaemonin sisään ja myöhemmin myös Takerun ja Patamonin. Patamon kuitenkin kehittyi Angemoniksi, vapautti vangit ja tuhosi WaruMonzaemonin, joka ennen kuolemaansa kaatuu Opossumonin päälle, murskaten hänet.
Digimon Ghost Gamessä WaruMonzaemon ilmestyi yhdessä ExTyrannomonin kanssa Aramaki Kayono nimisen tytön kaappiin ihmisten maailmaan. WaruMonzaemon ja ExTyrannomon teeskentelivät olevansa tytön ystäviä ja muuttivat nukeiksi ihmisiä, jotka olivat kohdelleet tyttöä huonosti. Myöhemmin heidän kohdatessa Hiron, Rulin ja Monzaemonin taistelussa WaruMonzaemon paljasti, etteivät he tosissaan välittäneet tytöstä alun perin halunneensa vain luvan tehdä mitä halusivat. Monzaemonin onnistuttua kukistamaan hyökkäyksellään WaruMonzaemonin ja ExTyrannomonin he pyysivät tekojaan anteeksi ja palauttivat kaikki nukeiksi muuttamansa ihmiset normaaleiksi.
Waspmon
Waspmon on Champion-tason kyborgidigimon. Waspmon muistuttaa ampiaista, jolla on miinaa muistuttava pyrstö, jossa on lasertykki ja konemaiset siivet. Waspmon omaa myös X-Antibodyn. Waspmonin hyökkäyksiä ovat Turbo Stinger ja Bear Buster. Waspmon on esiintynyt Digimon Next -mangassa Barbamonin kätyrinä. Myöhemmin taistelussa lapsia vastaan Waspmon kehittyi CannonBeemoniksi, mutta GeoGreymon kukisti hänet. Vuoden 2020 Digimon Adventure -sarjassa lauma pimeyden miasman vallassa olevia Waspmoneja jahtasivat laumaa FanBeemoneja yrittäen vangita heitä CannonBeemonille. Waspmonit onnistuivat myöhemmin vangitsemaan Joun, Gomamonin, Yamaton ja Gabumonin CannonBeemonille. Myöhemmin Sora ja Birdramon jäivät tahallaan Waspmonien vangeiksi päästäkseen kohtaamaan CannonBeemonin. Myöhemmin WereGarurumon, Ikkakumon ja Garudamon onnistuivat tuhoamaan Waspmonit ja CannonBeemonin ja vapauttamaan vangitut FanBeemonit. Waspmon on esiintynyt myös Digimon Story: Cyber Sleuth, Digimon Story: Cyber Sleuth - Hacker's Memory, Digimon Battle ja Digimon Masters -peleissä. Waspmon kehittyy FanBeemonista ja voi kehittyä CannonBeemoniksi.
Weddinmon
Weddinmon on naista muistuttava digimon-hahmo, jolla on hääkakkua muistuttava asuste ja korkokengät. Weddinmon on esiintynyt Digimon Xros Wars -mangassa. Weddinmon voi muuntautua Reverse Weddinmon-muotoon Shortmonin ja Candlemonin avulla. Tässä muodossa Weddinmonin hyökkäyksiä ovat Crazy Cracker, Fork Dance ja Candle Service Infer.
Weedmon
Weedmon on Champion-tason kasvidigimon. Weedmon muistuttaa Vegiemonia, mutta on väriltään tummanvihreä ja sillä on keltaiset silmät ja keltaisia raitoja kasvoissaan. Weedmonin hyökkäyksiä ovat Deadly Ivy, Deadly Weed, Head Harvest ja Branch Drain. Vuoden 2020 Digimon Adventure -sarjassa Weedmon nähtiin niiden digimonien joukossa, joiden kodit Millenniummon oli tuhonnut, sekä yrittämässä auttaa ElDradimonia pääsemään takaisin omaan kotiinsa. Myöhemmin Weedmon näki muiden uuden kotipaikan perustaneiden digimonien kanssa Soundbirdmonien lähettävän ääniaaltoja Ghoulmonin pimentämällä taivaalla Suuren katastrofin lähestymisen merkiksi. Weedmon on myös esiintynyt peleissä Digimon World, Digimon World 2, Digimon World 2003 ja Digimon World Dawn and Dusk. Weedmonin japaninkielinen nimi tulee sanasta Zassou, mikä tarkoittaa ruohoa/heinää.
Digimon Ghost Gamessä useita Weedmoneja ilmestyi ihmisten maailmaan sähköpostiviestiketjun kautta ja monistuivat etsiessään vettä. TeslaJellymon ja WezenGammamon tuhosivat useita Weedmoneja, kunnes kohtasivat aidon Weedmonin, joka selitti heille kloonanneensa itsensä haluttuaan ystävän, mutta hänen klooninsa karkasi ja monisti itsensä etsiessään vettä omiin tarkoituksiinsa. Myöhemmin jäljelle jääneet Weedmonit lähtivät pois luvaten, etteivät enää häiritse ihmisiä.
WereGarurumon
WereGarurumon on Ultimate-tason eläindigimon ja Digimon Adventuressa Yamato Ishidan kumppani. Se superdigivoituu Garurumonista tarpeen tullen Yamaton ja hänen Ystävyyden Tunnuksensa avulla. WereGarurumon muistuttaa kahdella jalalla seisovaa Garurumonia ja samalla ihmissutta. Sillä on siniset farkut, nahkahihnoja ja koruja. Kaksijalkaisena WereGarurumon on hitaampi kuin Garurumon, mutta sillä on voimakkaammat hyökkäykset ja kyky puolustautua. Sen ase on Kaiser Nail (Keisarinkynnet). WereGarurumonin seuraava muoto on MetalGarurumon.
WereGarurumonin nimi tulee englannin sanasta werewolf eli ihmissusi ja japanin sanasta garuru, joka kuvaa murinan ääntä. WereGarurumonista on myös X-Antibodyversio WereGarurumon X, joka esiintyi Digimon World 4 ja Digimon Masters -peleissä.
WezenGammamon
Digimon Ghost Gamessä Gammamon kehittyi ensi kertaa WezenGammamoniksi taistellessaan Weedmonin hallinnasta riistäytyneitä klooneja vastaan.
Whamon
Whamon on isoa valasta muistuttava digimon, josta on olemassa sekä Champion- että Ultimate-tason versiot. Whamonin hyökkäyksiä ovat Tidal Wave, Jet Arrow, Great Chomp ja Sweet Chomp. Digimon Adventuressa, kun Valitut lapset olivat lautalla matkalla Sarba-mantereelle, mustan rattaan vaikutuksen alaisena ollut Whamon nielaisi lapset sisäänsä. Lapset onnistuivat tuhoamaan pimeän renkaan ja Whamon palautui hyväksi. Whamon pyysi anteeksi lapsilta ja vei heidät merenalaiseen luolaan, josta tunnusten kotelot löytyivät. Whamon vei lapset Sarba-mantereelle. Myöhemmin Whamon auttoi Valittuja lapsia taistelussa MetalSeadramonia vastaan, mutta sai samalla surmansa. Digimon Zero Two -sarjassa Whamon pelasti lapset, jotka olivat loukussa öljynporauslautalla. Whamon nähdään myös ihmisten maailmassa Suuren Koralliriutan liepeillä Australiassa. Digimon Tamersissa Whamon nähdään vilaukselta repeämässä taivaalla Vikaralamonin hyökättyä ihmisten maailmaan.
Digimon Frontierissa lapset löytävät klaustrofobiasta kärsivän Whamonin merenalaisesta luolasta. MetalKabuterimonin tuhottua Grumblemonin, luola alkoi täyttyä vedellä, mutta Whamon pelasti lapset. Whamon vei lapset kiitokseksi rauhallisempaan paikkaan turvaan. Digimon Fusionissa nähtiin erilainen Whamon, joka oli väriltään valkoinen ja joka kantoi saarta selässään. Whamon vartioi Island Zonen Koodikruunua mahassaan. Whamon esti Flymoneja varastamasta Koodikruunua ja antoi Mikeylle vasta aineen Flymonin myrkkyyn parantaakseen Shoutmonin. Whamon myöhemmin pelasti lapset hyökyaallolta Neptunemonin tuhouduttua. Myöhemmin lentävä Whamon nähtiin Splashmonin armeijassa toimien joukkojenkuljetusaluksena. Myöhemmin Whamon putosi alas romahtaen Splashmonin yhdistettyä kaikki Splasherit itseensä. Digimon Xros Wars -mangassa nähtiin Aircraft Carrier Whamon, joka pystyi lentämään ja kuljettamaan matkustajia päässään. Whamon esiintyi myös Digimon Adventure V-Tamer 01 -mangassa Net Oceanin suojelijana. Whamon myöhemmin teki Gomamonista seuraajansa ennen kuolemaansa.
Vuoden 2020 Digimon Adventure -sarjassa Whamon nieli Koushiron ja Tentomonin sisälleen. Myöhemmin lauma Tylomoneja, jotka olivat Soundbirdmonin vallassa hyökkäsivät Whamonin kimppuun ja Tentomon kehittyi Kabuterimoniksi, joka tuhosi Soundbirdmonin, jolloin Tylomonit palasivat normaaleiksi. Whamon oli myöhemmin joutunut aivopestyn Nanomonin vangiksi, joka uhkasi lähettää GranKuwagamonin tuhoamaan sen, ellei Koushiro selvittäisi 30 minuutissa hänen haastettaan. myöhemmin Whamon nähtiin uivan MarineAngemonin hallitseman merenalaisen kaupungin lähellä olevien digimonien joukossa Abbadomonin kukistumisen jälkeen.
Wingdramon
Wingdramon on Ultimate-tason lohikäärmedigimon. Wingdramon muistuttaa isoa sinistä lohikäärmettä. Wingdramonin hyökkäyksiä ovat Blaze Sonic Breath, Explode Sonic Lance ja Wing Blast. Wingdramon on esiintynyt Digimon World Championship ja Digimon Story: Cyber Sleuth - Hacker's Memory -peleissä. Wingdramon kehittyy sinisestä Coredramonista ja voi kehittyä Slayerdramoniksi.
Wisemon
Wisemon on Ultimate-tason demonidigimon, joka muistuttaa kultinjohtajaa. Wisemonilla on punainen kaapu, valkoinen huppu, siivet selässä ja käsissään punainen ja keltainen pallo, jotka kuvaavat aikaa ja avaruutta. Wisemon pystyy kulkemaan kirjansa avulla maailmojen välissä. Wisemonin hyökkäyksiä ovat Pandora Dialogue ja Eternal Nirvana.
Wisemon esiintyy Digimon Fusionissa, jossa hän kohtasi Mikeyn matkatessaan kirjansa avulla digimaailman välillä. Wisemon kertoi Mikeylle koodikruunujen merkityksen ja oudoista tapahtumista ihmisten maailmassa. Wisemon kuunteli Mikeyn puheita ja auttoi tätä taistelussa Arkadimonia vastaan uhraamalla kirjansa. Wisemon myöhemmin liittyi Xros Heartin jäseneksi oppiakseen lisää Mikeysta ja tämän ystävistä. Wisemonin ansiosta lapset onnistuivat pakenemaan Digital Underworldista. Wisemon voi yhdistyä Mervamonin kanssa Wide-Hi-Vision Sword muotoon tai Knightmonin kanssa Wise Sword -muotoon. Digimon Fusionin kolmannella kaudella Wisemon rakensi koneen, jolla Mikey onnistui siirtämään digimoneja Digiviceensa.
Vuoden 2020 Digimon Adventure -sarjassa Wisemon asui puussa, joka sisältää kaiken Digimaailmaa koskevan tiedon. Kun Garbagemon kutsui Valitut tapaamaan häntä, Wisemon kertoi Valituille Tunnusten mahdista ja selitti että Digimaailmaa uhkasi Suuri katastrofi, jonka takana oli Millenniummoniakin synkempi olento. Wisemon oli aina iloinen saadessaan uutta tietoa, jopa silloinkin, jos tieto osoittautuisi synkäksi. Wisemon myöhemmin kertoi tarinaa Valituista ja heidän uroteoistaan useille Suuren tiedon puun juurella oleville nuorille digimoneille Abbadomonin kukistumisen jälkeen.
Wisemon voi kehittyä AncientWisemoniksi. Wisemonin nimi tulee sanoista Wise-man eli "viisas ihminen".
Witchmon
Witchmon on Champion-tason demonidigimon. Witchmon muistuttaa naispuolista noitaa, jolla on punainen vaatetus, punainen hattu, pitkät punaiset kynnet, musta viitta ja kengät ja luuta. Witchmonin hyökkäyksiä ovat Baluluna Gale ja Aquary Pressure. Witchmon esiintyi Digimon Fusionin kolmannella kaudella Harukin digimonkumppanina.
Wizardmon
Wizardmon on Champion-tason velhodigimon. Wizardmon muistuttaa ihmistä, jolla on iso musta hattu ja sauva kädessä. Wizardmonin aseena on sauva ja oranssin värinen valopallo hyökkäys.
Digimon Adventuressa Wizardmon oli ollut Tailmonin ystävä siitä lähtien kun Tailmon pelasti hänet kun Wizardmon oli matkannut monta päivää uupuneena. Tailmon kertoi hänelle odottaneensa jotakuta, joka tarkoitti valittua lasta, hänen omaa kumppaniaan. Kun Tailmon myöhemmin unohti kaiken tämän Wizardmon palautti hänen mieleensä kaiken ja siten Tailmon saattoi jättää pahan Vandemonin jonka käskyläisinä hän ja Wizardmon olivat olleet jo kauan. Wizardmon auttoi Tailmonia varastamaan Vamdemonin hallusta Hikarin Tunnuksen. Wizardmon yritti taistella Vamdemonia vastaan, mutta Vamdemonin hyökkäys sai Wizardmonin lentämään mereen, jolloin Tailmon kauhukseen oletti Wizardmonin kuolleen. Myöhemmin paljastui Wizardmonin selvinneen hengissä ja Wizardmon kohtasi Joun ja Takerun ja paransi Vamdemonin halvaannuttaman Lilimonin. Wizardmon myöhemmin kuoli heittäydyttyään Vamdemonin hyökkäyksen eteen pelastaen Tailmonin ja Hikarin. Wizardmon ei koskaan syntynyt uudelleen kuten digimonit tavallisesti, koska hän kuoli ihmisten maailmassa, mutta Digimon Zero Two -sarjassa hän ilmestyy Tailmonin luo haamuna antaakseen Valituille lapsille viestin ”Hyvyys levittää kultaista valoa”, joka auttaisi palauttamaan Ken Ichijoujin Digimon-keisarista takaisin Valituksi lapseksi. Tailmon ja muut uskoivat että he näkevät hänet vielä uudelleen.
Digimon Frontierissa Candlemon kehittyi Wizardmoniksi, mutta lapset kukistivat hänet taistelussa. Wizardmon nähdään myös Autumn Leaf Fairilla Tailmonin vieressä. Digimon Data Squadissa Wizardmon nähdään lasiputkessa Kuratan laboratoriossa. Digimon Fusionin kolmannella kaudella Wizardmonin kuvajainen nähtiin Vanhan Kellokauppiaan selittäessä, kuinka Quartzmon oli luonut DigiQuartzin. Wizardmon nähdään myös elokuvassa Digital Monster X-Evolution X-digimonien kannattajana. Wizardmon pelasti Dorugamonin telekineesin avulla siirtäen hänet luolaan. Wizardmon antoi myöhemmin Dorugamonin Mushroomonien huomaan ja taisteli Silphymonin ja Mummymonin kanssa DexDoruGreymonia vastaan.
Elokuvasarjan Digimon Adventure tri. kuudennessa elokuvassa Future Wizardmon ilmestyi Hikarille ja kertoi Tailmonin kautta tälle Meicoomonin sisällä olevasta valosta, mikä paljastui kaikkien digimonien muistoiksi, jotka katosivat Digimaailman uudelleenkäynnistyksen yhteydessä.
Digimon Next -mangassa Wizardmon nähtiin yleisön joukossa kouluttajansa kanssa Battle Stagella. Myöhemmin eri Wizardmon kannusti lapsia taistelussa NEOa vastaan. Wizardmon esiintyi myös Digimon Xros Wars -mangassa. Digimon Chronicle X -mangassa Wizardmon oli saanut itselleen X-Antibodyn muuttuen Wizardmon X-muotoon. Wizardmon X esti Vandemonia tappamasta Tailmonia ja Tailmon X kehittyi Angewomon X-muotoon ja Wizardmonin avulla kukisti Vandemonin. Wizardmonin vaihtoehtoisia muotoja ovat Sorcermon ja FlameWizardmon.
Woodmon
Woodmon on Champion-tason kantoa muistuttava Digimon. Woodmonin hyökkäyksiä ovat Branch Drill, Woody Smash, Leaf Slider ja Drain Buster. Digimon Adventuressa lauma Woodmoneja taisteli Ogremonia vastaan. Ogremon oli häviämäisillään heille, kunnes MetalEtemon ilmestyi taivaalta meteoriitissa, joka liiskasi Woodmonit alleen. Digimon Zero Two -sarjassa lapset vapauttavat Woodmonin pimeän renkaan vaikutuksesta kaatamalla Pimeän Tornin hänen päälleen. Woodmon kertoo heille missä Digimon-keisari on, mutta vajoaa maahan Pimeän Tornin painosta. Myöhemmin Woodmoneja nähdään jälleenrakentamassa Digimaailmaa Kimeramonin kukistumisen jälkeen. Digimon Tamersissa kolme Woodmonia tarkkailevat Calumonia, joka piirtää maahan erikoista kuviota. Calumon tietämättään kuvion avulla saa Woodmonit kehittymään Treemoneiksi. Digimon Frontierissa kolme Mushroomonia muuntautuvat yhdeksi isoksi Woodmoniksi, joka onnistuu voittamaan taistelussa Fairymonin, kunnes Lobomon onnistuu kukistamaan hänet ja palauttamaan Mushroomoneiksi. Woodmon nähdään myös Autumn Leaf Fairilla. Digimon Data Squadissa SaberLeomon kertoo Gotsumonille Woodmonin olleen yksi Kuratan ryhmän uhreista 10 vuotta sitten. Digimon Fusionissa Woodmoneja nähtiin Jungle Zonen asukkaina. Myöhemmin Woodmoneja nähtiin myös Honey Landilla ja Digimon Fusionin kolmannella kaudella Woodmon nähtiin Digimon Hunterien kokoontumistilaisuudessa. Digimon Adventure tri. -elokuvasarjan viidennessä osassa Coexistence useita Woodmoneja näkyi Digimaailmassa Meicoomonin levittämälle tartunnalle altistuneina. Vuoden 2020 Digimon Adventure -sarjassa Woodmoneja nähtiin asukkaina metsässä, jossa Taichi ja Agumon olivat. Ne halusivat vain elää rauhassa, muiden Pimeän mantereen asukkaiden pyrkiessä tuhoamaan toisiaan ja syömään niiden dataa kehittyäkseen vahvemmiksi. Myöhemmin Woodmonit auttoivat MetalGreymonia hämäämällä Tankdramonia, jotta MetalGreymon kykeni tuhoamaan sen. Myöhemmin Lopmon herättää muinaiset digimonit nimeltä Komondomonit auttamaan heitä viemään Woodmonit ja Budmonit turvaan. Woodmonit olivat myöhemmin paenneet muiden Valittujen kanssa ystävystyneiden digimonien tavoin ElDradimonin selkään. Myöhemmin useita Woodmoneja nähtiin kuuntelemassa Lopmonin tarinaa oikeasta maailmasta, josta Valitut olivat tulleet.
Wormmon
Wormmonin nimi tulee englannin sanasta worm eli mato.
Xiaomon
Xiaomon on In-Training-tason eläindigimon. Xiaomon muistuttaa pientä koiramaista olentoa, jolla on punaiset jalat, punaiset korvat ja punainen häntä. Xiaomonin hyökkäys on Tummo. Xiaomon on esiintynyt Digimon Reference Book -kirjassa. Xiaomon kehittyy Paomonista ja voi kehittyä Labramoniksi. Vuoden 2020 Digimon Adventure -sarjassa lauma Xiaomoneja joutui Mon-Mon Park -huvipuiston omistajan Opossumonin salajuonen seurauksena WaruMonzaemonin vangeiksi Puroromonien ja Frimonien kanssa. Yksi Xiaomon onnistui pakenemaan ja varoittamaan Yamatoa ja Takerua Mon-Mon Park -huvipuiston vaarallisuudesta. Opossumon onnistui pian vangitsemaan myös viimeisen Xiaomonin sekä Takerun ja Patamonin WaruMonzaemonin sisään. Patamon kuitenkin kehittyi Angemoniksi ja vapautti Xiaomonit ja muut vangit ennen kuin tuhosi sekä WaruMonzaemonin ja Opossumonin. Xiaomonit, Puroromonit ja Frimonit päättävät jäädä huvipuistoon tehdäkseen siitä paikan, jossa voi oikeasti pitää hauskaa. Xiaomonit olivat myöhemmin löytäneet turvapaikan ElDradimonin selästä. Yksi Xiaomon lähti myöhemmin Lopmonin mukaan etsimään uutta kotia digimoneille, joiden kodit Millenniummon oli tuhonnut.